Fl-Iskozja, fl-aħħar ġranet qabel ir-referendum dwar l-indipendenza mir-Renju Unit, il-kamp tal-le qed iwissi bil-kbir bil-konsegwenzi tant li diriġenti ta’ kumpaniji kbar tan-negozju qed jiffirmaw ittri biex jikkonvinċu lill-poplu li ser ibati l-konsegwenzi jekk l-Iskozja tagħżel li tkun indipendenti. Diriġenti ta’ kumpaniji kbar qed jgħidu li biex ikomplu joperaw se jkollhom spiża akbar għalhekk ser togħla l-ħajja. Qed jingħad li jekk l-ispejjeż jogħlew in-negozji ser jaqilgħu daqqa ta’ ħarta u b’hekk jonqos l-investiment.